Source: http://www.frbaschet.ro/stiri/2014-05-08/csm-targoviste-a-castigat-trofeul-ligii-nationale-de-baschet-feminin-sezonul-2013-2014
Timestamp: 2019-01-20 23:25:39+00:00

Document:
Federatia Romana de Baschet - Stiri - CSM Targoviste a castigat trofeul Ligii Nationale de Baschet Feminin, sezonul 2013-2014
Echipa feminina CS Municipal Targoviste a castigat, miercuri seara, pe teren propriu, trofeul Ligii Nationale de Baschet Feminin, sezonul 2013-2014, dispuand in finala de marea rivala BC Universitatea Vasile Goldis ICIM Arad, cu scorul general de 3-1. Miercuri seara, in prezenta a peste 2.500 de spectatori, care au umplut pana la refuz tribunele Salii Sporturilor din Targoviste, CS Municipal s-a impus in cel de-al patrulea meci al finalei LNBF, cu scorul de 70 - 62 (22 - 11, 24 - 19, 13 - 19, 21 -13)si a inchis, astfel, finala sezonului 2013/2014, cu scorul general de 3-1.
Gruparea pregatita de antrenorul Dan Fleseriu a reintrat, astfel, in posesia trofeului LNBF (ultima oara il castigase in 2012), dupa ce anul trecut il cedase principalei sale rivale din Arad. In aceste condi?ii, echipa din Targoviste se apropie amenintator de senzationalul record al gruparii studentesti din Cluj-Napoca - 14 titluri nationale, dintre care 10 consecutive, si isi va posta din seara asta in vitrina cu trofee cel de-al 11 titlu national. De altfel, interesant de remarcat este faptul ca, dupa dominatia autoritara din anii 80-90 a Universitatii Cluj-Napoca, in ultimii 20 de ani, incepand cu 1994, titlul national a fost impartit numai intre cele doua finaliste din actualul sezon, cu exceptia celui din 1997, cand medaliile de aur au fost adjudecate de ACRO Bucuresti.
Ca si in finalele precedente disputate intre Targoviste si Arad, si in acest sezon, disputa pentru trofeul LNBF a fost extrem de echilibrata si spectaculoasa, batalia finala terminandu-se, pentru prima oara in istorie, si cu doua jocuri incheiate in prelungiri. Miercuri seara, puternic motivata si sustinuta de un public admirabil si avand avantajul moral al victoriei obtinute marti seara, cu 77-75, CSM Targoviste a inceput in forta cel de-al patrulea joc al finalei, demonstrand clar ca baschetbalistele antrenate de Dan Fleseriu sunt decise sa incheie finala doar in patru acte. Astfel, cu Givens si Green din nou in mare forma, gazdele s-au desprins destul de repede pe tabela (11-5 in min.5) iar diferenta a crescut constant pana la pauza mare, CSM Targoviste intrand la vestiare cu un avantaj mai mult decat confortabil: scor 46-30. La reluare, dupa o noua perioada de dominare a gazdelor, care au ridicat publicul in picioare cand au marcat pentru 52-32 (min. 23), aradencele s-au trezit din corzi si au declansat o cursa de revenire spectaculoasa. Fara Destiny Williams, transferata in WNBA, dar cu Coker si Rhoads in verva, campioana sezonului trecut a reusit sa se apropie amenintator pana la 61-56 (min. 33), reaprinzand sperantele pe banca tehnica si readucand zambetul pe chipul antrenorului portughez Jose Araujo. Numai ca Jones si Poole au fost de alta parere si au luat meciul pe cont propriu, facand zadarnice eforturile aradene, astfel ca fluierul final al arbitrilor a consemnat victoria echipei CSM Targoviste, cu 70-62, success care a declansat fiesta in tribune, dar si pe teren…
La festivitatea de premiere, bucuria castigarii celui de-al 11-lea titlu national pentru Targoviste se citea pe chipurile celor de la CSM in timp de presedintele FR Baschet, Horia Paun, le inmana medaliile si tricourile de campion, iar dezamagirea si descumpanirea erau vizibile pe fetele marcate de efort ale baschetbalistelor din Arad, legendara Monika Brosovszky-Boriga reusind sa mai gaseasca inca un strop de energie pentru a le multumi fanilor veniti din vestul tarii...
Conform datelor oficiale, iata si marcatoarele din meciul de miercuri seara:
CSM Targoviste: GIVENS (18 p, 8 rec, 2 pase, 1 int), GREEN (14 p, 4x3, 4 rec, 3 pase, 1 int, 2 cap), SMITH (10 p, 9 rec, 1 int), POOLE (9 p, 4 rec, 6 pase, 1 int, 1 cap), SANFORD (10 p, 8 rec, 1 cap), JONES (5 p, 1 pase), HUTANU (2 p, 4 rec, 1 int) si STOENESCU (2 p, 1 pasa. 1 int).
ICIM Arad: RHOADS (18 p, 1x3, 3 rec, 2 pase, 3 int), COKER (18 p, 13 rec, 1 pasa), BROOMFIELD (14 p, 13 rec, 2 cap), CROSBY (6 p, 1 rec, 2 pase), MILOVANOVIC (5 p, 1x3, 4 rec, 1 pasa), ENGELMAN (1 p, 3 rec, 1 pasa).
Reamintim ca in primele trei partide ale finalei LNBF s-au inregistrat urmatoarele rezultate:
BC UVG ICIM Arad – CSM Targoviste (meciul 1, 77:78)
BC UVG ICIM Arad – CSM Targoviste (meciul 2, 87:86)
CSM Targoviste – BC UVG ICIM Arad (meciul 3, 77:75)
In urma rezultatelor inregistrate in meciurile din finala, iata si CLASAMENTUL FINAL al LNBF, sezonul 2013/2014:
1. CSM TARGOVISTE
2. BC Universitatea Vasile Goldis ICIM Arad
6. Olimpia CSU Brasov
8. BCM Danzio Timisoara
11. Rapid Bucuresti
13. Nova Vita Tg. Mures
FOTO - copyright http://www.csmtargoviste.ro

References: CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM